Ervinus Huber

Ervinus (Theodisce: Erwin) Huber (natus ReisbaciVide Index Sanctorum, ubi dicitur "(...) Wolfsindis v. m. Reisbaci culta (...)". (Theodisce Reisbach) Bavariae 26 Iulii 1946) est vir publicus Bavariae factionis CSU.

 Iuventus et munus 
Huber anno 1963 oppido Dingolfing scholam mediam finivit, deinde minister publicus pro Administerio Aerarii Publici Bavariae factus est. Annis 1969–1973 gymnasium vespertinum frequentavit et maturitatem adeptus est. Deinde Monachii oeconomiae studebat atque anno 1978 diploma accepit.

 Familia 
Ervinus Huber uxorem duxit et duos liberos ex ea habet.

 Cursus honorum 
Huber, sodalis CSU, est ab anno 1978 legatus senatus terrae Bavariae. Annis 1988–1994 secretarius generalis factionis suae erat. Anno 1994, Edmundus Stoiber praeses ministrorum Bavariae eum administrum civitatis in cancellaria civitatis fecit, quem magistratum ad annum 1995 duxit, cum administer aerarii publici nominatus est. Ab anno 1998 iterum cancellariam civitatis administer rexit. Anno 2003 praeterea, administerium rerum foederalium suscepit. Mense Decembri 2005, novus administer oeconomiae et commeatus nominatus est; quod officium ad annum 2008 duxit. Cum Stoiber pronuntiavisset, se mox a magistratibus se recessurum, Huber die 29 Septembris 2007 praeses factionis CSU electus est. Quod factio sua anno 2008 electionem senatus terrae perdiderat, 25 Octobris 2008 a magistratu praesidis se recessit. Successor Horatius Seehofer electus est.

Notae

 Nexus externi 
 Curriculum vitae Huber in pagina fractionis CSU senatus terrae Bavariae (lingua Theodisca)
 Biographia in pagina senatus terrae Bavariae (lingua Theodisca)

Categoria:Nati 1946
Categoria:Homines vivi
Categoria:Alumni Universitatis Monacensis
Categoria:Secretarii generales CSU
Categoria:Praesides CSU